*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*109. számú előterjesztés*

Bátaszék Város Önkormányzata Képviselő-testületének 2017. május 31-én,

15,00 órakor megtartandó ülésére

*Tájékoztató a 2016. évi adóigazgatási feladatok végrehajtásáról, az adóterv teljesüléséről*

|  |
| --- |
| **Előterjesztő:** Kondriczné dr. Varga Erzsébet jegyző  **Készítette:** Kőművesné Monigl Zsuzsanna főtanácsos  Dárdai Adrienn vezető-tanácsos    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2017. 05. 30. |

***Tisztelt Képviselő-testület!***

A Bátaszéki KÖH által ellátott adóigazgatás 2016. évi feladatairól az alábbi tájékoztatást adom:

*Az adóigazgatás által ellátandó feladatok:*

* *A központi és helyi adójogszabályokban meghatározott, jegyzői hatáskörbe utalt adóigazgatási feladatok elvégzése.*
* *A központi adójogszabályokból eredő helyi rendeletalkotás előkészítése.*
* *A helyi adórendeletek végrehajtásának érvényesítése.*
* *A helyi adók bejelentésével, kivetésével, közlésével és beszedésével kapcsolatos feladatok ellátása.*

*Egyéb feladatok:*

* folyószámlák vezetése;
* adószámlákra beérkező banki utalások és postai befizetések könyvelése, költségvetési számlára történő utalása;
* bevallások, folyószámlán történő előírások rögzítése,
* tulajdonjog változások folyamatos regisztrálása;
* adótúlfizetések rendezése
* adó és értékbizonyítvány kiadása;
* adóigazolások kiadása;
* talajterhelési díjjal kapcsolatos feladatok;
* földbérbeadás adóztatásával kapcsolatos feladatok;
* vállalkozók adóügyeivel kapcsolatos ügyintézés, regisztráció;
* bevallások feldolgozása;
* gépjármű adóval kapcsolatos feladatok;
* értesítések, csekkek félévenkénti elkészítése, postázása;
* csoportos beszedési megbízások elkészítése, továbbítása, feldolgozása;
* méltányosságok előkészítése, határozathozatala, feldolgozása;
* folyamatos behajtási cselekmények elkészítése, nyilvántartása, feldolgozása;
* NAV-nak havi elektronikus adatszolgáltatás önkormányzati adóhátralékról;
* adóellenőrzések előkészítése, feldolgozása;
* adók módjára behajtandó köztartozások nyilvántartása, behajtása;
* behajthatatlan adótartozások, elévült tételek nyilvántartása
* zárási összesítők negyedéves, féléves, éves adatok elkészítése, jelentése, adatszolgáltatása;
* onkadó program folyamatos karbantartása, programmódosítások elvégzése,
* havi adóbevételek számlánkénti bontása, nyilvántartása, költségvetésnek jelentése, adatszolgáltatása;
* adóerőképesség nyilvántartása, elkészítése, jelentése, adatszolgáltatása;
* ügyfélfogadás, adóalanyok felkutatása;
* valamennyi iratanyag nyilvántartása, ügyiratkezelése, határidőre történő leadása;
* Alsónána és Alsónyék község önkormányzat teljes körű adóigazgatási feladatok elvégzése,
* a központi adójogszabályokból adódó rendelettervezetek, adóügyekkel kapcsolatos testületi előterjesztések előkészítése,
* az önkormányzat gazdálkodásához kapcsolódó bevételi javaslat kidolgozásának előkészítése;
* a panaszok kivizsgálása;
* az adóbevételek alakulásának figyelemmel kísérése;
* az ingatlan-végrehajtás elrendelése, előkészítése.

**Ügyiratforgalom, ügyintézés**

Az elmúlt esztendőben a Bátaszéki Közös Önkormányzati Hivatalban 3 fő létszám látta el a 3 település Bátaszék, Alsónyék és Alsónána adóigazgatási feladatait. A dömpingmunkák (adókivetések) idején kisegítőket is kellett alkalmazni, hogy a jogszabályban meghatározott ügyintézési határidőket tartani tudja a csoport.

A hivatal ügyiratainak 45-50 %-át az adócsoport készíti. Ez az adminisztrációs munka jelentősen leterheli az ügyintézőket, ennek ellenére az ügyirathátralék nem éri el a 4 %-ot és ezek is javarészt olyan speciális ügyek, melyek ügyintézése gyakorta külső okokból húzódik el.

**2016-ban bátaszéki adóügyekben keletkezett és iktatott ügyiratok száma 8.920 db volt.**

**Ebből 2.216 db volt a határozat, fellebbezést nem nyújtottak be.**

Fentiekhez csatolva félévente (I. és II. félévi) összesen 1800-2000 egyenlegértesítő és fizetési felszólítás, valamint közel 2500 db befizetési postautalvány (csekk) került kézbesítésre. A behajtási időszakban pedig szintén közel 1000 hátralékos felszólítás és csekk lett kinyomtatva, kipostázva tértivevényes kézbesítéssel.

Az adóhatóságnál 12 db bankszámla vezetése történik. 2016-ban a feldolgozott könyvelési tételek száma megközelítőleg 5- 6000 db volt.

2016. évben a következő számú bevallások kerültek feldolgozásra:

* 786 db állandó jellegű iparűzési adóbevallás
* 12 db gépjármű adó mentesség bejelentés
* 115 db magánszemélyek kommunális adóbevallása
* 50 db talajterhelési díj bevallása

2016. évben az adózóknak küldött iratok száma:

* 2216 db kiadott határozat
* 786 db helyi iparűzési adóbevallás feldolgozásáról készült napi számfejtés
* 1800-2000 db egyenlegértesítő és fizetési felszólítás
* 91 db vállalkozói bevallásra felszólítás
* 816 db hátralékos felszólítás
* 641 db adók módjára behajtandó köztartozás megkeresés iratai
* 4 db méltányossági eljárás került lefolytatásra.

**Bevételek alakulása 2016-ban:**

Az adóigazgatás hatékony és jó munkája kulcsfontosságú az önkormányzat számára. A beszedett adóforintok adják az önkormányzat saját bevételeinek döntő többségét, így meghatározzák az önkormányzati költségvetés finanszírozhatóságát.

|  |  |  |  |  |
| --- | --- | --- | --- | --- |
| **Bátaszék 2016.** |  |  |  |  |
|  |  |  |  |  |
|  | **Önkormányzat összesen ( e Ft)** | **Helyi adó: (e Ft)** | **Helyi adóból** | |
|
|
| **Iparűzési adó (e Ft)** | **Gépjármű adó (e Ft) (40% önk.)** |
|  |
| Hátralék 2016.01.01-én | 92 142 | 46 751 | 38 443 | 10 076 |
| Folyó évi előírás | 284 672 | 241 385 | 208 285 | 41 657 |
| **Követelések összesen: (hátralék + folyóév)** | **376 814** | **288 136** | **246 728** | **51 792** |
| **Befizetés összesen:** | **306 366** | **263 352** | **230 263** | **41 460** |
| **Követelés-befizetés aránya** | **81%** | **91%** | **93%** | **80%** |
| Túlfizetés(előző év + folyóév | 31 213 | 29 153 | 27 974 | 1 432 |
| Előző évi túlfizetésből visszafizetés | 22 712 | 22 380,0 | 22 260,0 | 319 |
| Hátralék 2016.dec.31-én | 64 826 | 38 223 | 30 368 | 9 513 |
| **Önkormányzatnál maradó adó összesen:** | **255 611** | **253 960** | **203 835** | **17 290** |
|  | **helyi adó, pótlék, egyéb, talajterhelési díj** | **kommunális adó, gépjárműadó, bírság, ipa** |  |  |

Fenti táblázatból jól látható, hogy az adó megfizettetése és behajthatósága –hasonlóan az elmúlt évekhez képest – igen nehéz feladat, tekintettel arra, hogy a térségben kevés a munkavállalási lehetőség, ebből adódóan a lakosság közteherviselése is problémákat okoz. **Ennek ellenére 2016. évben 27.316.000,-Ft-tal tudtuk a kintlévőségeinket csökkenteni.**

**Adónemenként vizsgálva az adóbeszedés az alábbiak szerint alakult:**

**1.) Építményadó, telekadó és vállalkozók kommunális adója**

Az Önkormányzat 2007-től nem adóztatja az építményeket, a telekadó pedig 1999. évtől megszűnt, a vállalkozók kommunális adója adónemet 2010.12.31-vel törölték a Helyi adó törvényből, azonban a számlán fennálló hátralék miatt nyilvántartása még kötelező.

**2.) Magánszemélyek kommunális adója**

Magánszemélyek kommunális adójának éves mértéke 13 000.-Ft/adótárgy /év. Az adózók száma 2 467 Fő. Ebben az adónemben a **folyó évi terhelés 32.195.336 Ft**. A 2016. évben összesen 32.996.961 **Ft** kommunális adót fizettek az adóalanyok, mely összegből 29.830.379 Ft a 2016. évi terhelésre és 2.931.434 Ft az elmúlt évek hátralékára lett elszámolva. (235.148,-Ft adóalany beazonosítása miatt átfutó tételként lett rögzítve). Így a 2016. folyó évi előírás/befizetés aránya 93 %.

**3.) Helyi iparűzési adó**

A helyi iparűzési adó mértéke 2 %. Az adóalanyok száma 661 db. Ez az adónem alkotja az Önkormányzat adóbevételeinek közel 80 %-át, ezért az adónem teljesülése kiemelt jelentőséggel bír.

A részletes adatokat a fenti táblázat tartalmazza.

**4.) Földbérbeadásból származó jövedelem**

Termőföld bérbeadásból származó bevétel nem volt a 2016. év során.

**5.) Gépjárműadó**

Ennél az adónemnél nincs az önkormányzatnak adótétel megállapítási joga. A Kormányhivataltól minden hónapban megküldött változás az alapja a gépjárműadó terhelésének.

2013. évtől kezdődően az önkormányzat által beszedett gépjárműadó összege megoszlik 60%-ban a központi költségvetés és 40%-ban az önkormányzatok költségvetése között.

A részletes adatokat a táblázat tartalmazza.

**6.) Talajterhelési díj**

Alapvető cél a lakosság rászorítása a szennyvízhálózatra való rákötésre. Ezt a célt szolgálja a 2003. évi LXXXIX. a környezetterhelési díjról szóló törvény módosítása, mely 2012.02.01-től a talajterhelési díj mértékét 120 Ft/m3-ről 1 200 Ft/m3-re emelte. Folyamatosan nyomon kell követni – az iparűzési adóhoz hasonlóan - a bevallási kötelezettség teljesítését, folyószámla előírásokat, befizetéseket. A tapasztalatunk szerint a törvénymódosítás elérte célját, mert évről évre többen kötnek rá a szennyvízhálózatra.

Talajterhelésből befolyt összeg: **743.660** Ft.

**Pótlék**

A pótlékszámlán a folyó évi előírás **1.052.524.-Ft**, ez egyrészt a korábbi évek tőketartozásainak kamatából, másrészt a múlt évekre történt előírásokból adódik. Az adóhatóságnál befizetett pótlék **545.658 Ft.**

**Bírság**

Az adóhatóság **90.000 Ft** bírságot szabott ki, melyre **60.000 Ft** befizetés érkezett.

**Egyéb beszedési számla**

Ezen a számlán kerül nyilvántartásra saját és idegen szabálysértési bírságokhoz kapcsolódó tételek.

A 2016. évben **158.881 Ft** befizetés érkezett a számlára.

**Idegen bevételek számla**

Ezen a számlán jelenik meg az idegen helyről kimutatott adók módjára behajtandó köztartozás.

Az ilyen és hasonló jellegű adóhátralékok behajtása jelentősen terhelik az adócsoport munkáját.

A korábbi évekről áthozott 829.307 Ft mellé a 2016. évben a helyesbített folyó évi kivetés **1.835.324 Ft,** míg a bevétel **900.347 Ft** volt.

**Az adóhatóság által végzett ellenőrzések, behajtási és végrehajtási cselekmények**

Az elmúlt évben Bátaszék város illetékességi területén adóellenőrzést 3 egyéni vállalkozó és 4 jogi személy esetében folytatott le az adóhatóság. Az ellenőrzés során megállapítást nem tettünk, 4.576.438.-Ft került visszautalásra az adózóknak.

A hatósági, adóügyi feladatok mellett jelentősen megnövekedett az idegen helyről kimutatott köztartozások nyilvántartásával, behajtásával kapcsolatos ügyintézésre fordított idő.

A **rendőrség** által kimutatott közigazgatási bírságokat nem lehet ledolgozni, ezért az adóhatóság érdemben nem sokat tud tenni. Ezeket a tartozásokat 5 évig nyilvántartásba kell helyezni és folyamatos jelentést kell adni az adók módjára történő behajtás, illetve behajtási cselekmények szakaszáról. A behajtást követően gondoskodni kell a befizetés jelentéséről és az összeg utalásáról. Az elmúlt évben Bátaszéken közigazgatási bírság és szabálysértési bírság behajtása végett megközelítőleg 150 esetben kereste meg a rendőrség a hivatalt.

A hátralékok behajtása folyamatos, időigényes, behajtási cselekményként többszöri megkereséssel kell társhatóságoktól információt beszerezni.

Szintén jelentős hátralékok az idegen helyről kimutatott államilag megelőlegezett gyermektartási díjak, és az önkormányzati adóhatóság statisztikáját rontják, melyek behajtására az elmúlt években csekély volt a lehetőség, és nem is valószínűsíthető ezek megtérülése, mivel valamennyi érintett adóalany olyan szociális és anyagi háttérrel rendelkezik, akikkel szemben nem lehet semmilyen végrehajtási cselekményt foganatosítani és várhatóan a jövőben sem lesz életvitelükben változás. Az idegen helyről kimutatott tartozások törlésére, méltányolására az adóhatóságnak nincs lehetősége.

2017. 01.01.-től az adózás rendjéről szóló 2003. évi XCII. törvény (Art) 146.§ (2) bekezdés a) pontja értelmében a fővárosi és megyei kormányhivatal vagy járási hivatal megkeresése alapján az adók módjára behajtandó köztartozás tekintetében az illetékes állami adóhatóság jár el. Így 2017.-től a **munkaügyi,** **földhivatali, halvédelmi és gyámhatósági** behajtások átkerültek a NAV hatáskörébe.

Fenti szervekkel napi kapcsolatban áll az adócsoport, melyek közül kiemelkednek az okmányirodák, állami adóhatóság (NAV), egészségbiztosítási pénztárak, pénzintézetek, bankok, Nyugdíjfolyósító Igazgatóság, végrehajtói irodák, földhivatalok, rendőrkapitányságok, Magyar Államkincstár (MÁK), könyvelők.

Az adóhatóság végrehajtható vagyon hiányában, valamint végrehatási cselekmény sikertelensége esetén az adózó adótartozását, állami kezességvállalásból eredő, állammal szemben fennálló adótartozását behajthatatlannak minősíti és végrehajthatóvá válásáig, illetve a végrehajtáshoz való jog elévüléséig ezen a jogcímen tartja nyilván.

|  |  |  |  |  |
| --- | --- | --- | --- | --- |
| **Behajtási cselekmények 2016. év** | | | | |
| **Bátaszék 2016.** |  |  |  |  |
|  |  |  |  |  |
|  | Darab | Behajtás alá vont összeg (Ft) | Behajtott összeg (Ft) | Arány (%) |
| Nyugdíj letiltás | 44 | 2 183 150 | 1 277 995 | 59% |
| Munkabér letiltás | 86 | 2 273 227 | 1 381 106 | 61% |
| Inkasszó | 135 | 12 581 170 | 5 718 982 | 45% |
| Gépjármű forgalomból kivonás | 6 | 169 170 | 79 641 | 47% |
| **Összesen** |  | **17 206 717** | **8 457 724** | 49% |
|  |  |  |  |  |
|  | Darab |  |  |  |
| Hátralékos felhívás | 845 |  |  |  |
| Pénzintézet megkeresés (19 bank) | 16055 |  |  |  |
| MEP-es megkeresés | 264 |  |  |  |
| Jelzálog bejegyzés | 6 |  |  |  |

Az NAV-hoz küldött OKO behajtásból beszedett adó összege : 580.000.-Ft (Áfa, Szja visszatartás).

Fentiekből megállapítható, hogy az adócsoport munkatársai 2016. évben törekedtek arra, hogy minél nagyobb behajtás alá vont összeget tudjanak az önkormányzat részére beszedni. Az ügyirat és ügyfélforgalmat figyelembe véve igen komoly terhelést viseltek el, munkájukkal jelentősen hozzájárultak az önkormányzat finanszírozhatóságához, illetve a gazdasági év jó lezárásához.

**ASP RENDSZER BEVEZETÉSE AZ ÖNKORMÁNYZATI ADÓRENDSZERBE**

A Magyarország helyi önkormányzatokról szóló 2011. évi CLXXXIX. törvény (Mötv) 2016. július 1-től hatályos módosítása, a Mötv. 114. §-a kötelezően bevezetni rendeli az önkormányzati feladatok végzését segítő és szabályozó informatikai rendszert, az ASP-t. (Application Service Provider)

Cél az egységesített önkormányzati elektronikus ügyviteli megoldások bevezetése országos szinten az ASP-technológia lehetőségeivel élve.

Az elektronikus közigazgatás kiterjesztésének egyik fontos eleme az önkormányzatoknál folyó, lényegében a teljes lakosságot érintő közigazgatási munka informatikai eszközökkel történő támogatása. Az önkormányzati feladatellátás egységességének biztosítása, az ország és az önkormányzatok pénzügyi stabilitásának megőrzése érdekében a feladatellátáshoz az állam az ASP-n keresztül támogatást biztosít.

Az ASP projekt országos kiterjesztésének közeledte, és az ASP.ADO szakrendszerre történő áttérés indokolttá tette az Onkado programban a folyamatos karbantartást. A rendszer bevezetése miatt a Magyar Államkincstár folyamatos adattisztítási-adatrendezési feladatokat vár el az adóhatóságtól. Az Onkadó rendszer év végi - 2018. év eleji migrálása miatt jelentős többletfeladat hárul az adóhatósági ügyintézőkre.

Kérem, hogy a beszámolót szíveskedjenek elfogadni.

**H a t á r o z a t i j a v a s l a t :**

**Tájékoztató a 2016. évi adóigazgatási feladatok végrehajtásáról, az adóterv teljesüléséről**

Bátaszék Város Önkormányzatának Képviselő-testülete a 2016. évi adóigazgatási feladatok teljesítéséről szóló beszámolót elfogadja.

*Határidő:* 2017. június 10.

*Felelős:* Kondriczné dr. Varga Erzsébet jegyző

*Határozatról értesül:* irattár